Publication: Magyar Közlöny
Issue: MK-2003-122 (Year: 2003, Number: 122)
Era: 1990-2004
Section: 1997. évi C. törvény (a továbbiakban: Ve.) és az Nsztv.
Paragraph Index: 1240

„130. § (1) Az Országos Választási Bizottságnak az aláírásgyûjtõ ív, illetõleg a konkrét kérdés hitelesítésével kapcsolatos döntése elleni kifogást a határozat közzétételét követõ tizenöt napon belül lehet — az Alkotmánybírósághoz címezve — az Országos Választási Bizottsághoz benyújtani. [...] (3) Az Alkotmánybíróság a kifogást soron kívül bírálja el. Az Alkotmánybíróság az Országos Választási Bizottság, illetõleg az Országgyûlés határozatát helybenhagyja, vagy azt megsemmisíti, és az Országos Választási Bizottságot, illetõleg az Országgyûlést új eljárásra utasítja.” III. Az Alkotmánybíróság OVB határozat ellen benyújtott kifogás alapján lefolytatott eljárása jogorvoslati eljárás, melynek során az Alkotmánybíróság — alkotmányos jogállásával és rendeltetésével összhangban — azt vizsgálja, hogy a beérkezett kifogás megfelel-e a Ve. 78. § (2) bekezdésében foglalt feltételeknek és az OVB az aláírásgyûjtõ ív hitelesítési eljárásában az Alkotmánynak és az irányadó törvényeknek megfelelõen járt-e el. Jelen ügyben a hitelesítésre benyújtott kérdés arra irányult, hogy az Alkotmány 79. §-ában megfogalmazott kérdésen túl — mintegy azt kiegészítve — a termõföld és a védett természetvédelmi terület tulajdonjogának megszerzésérõl is döntsön az országos népszavazás. Az Alkotmánybíróság a 14/2003. (IV. 9.) végzésében vizsgálta az Alkotmány 79. §-ában foglalt, Magyarország EU-csatlakozását érintõ népszavazási kérdéssel kapcsolatos beadványokat. Magyarország Európai Unióhoz való csatlakozására vonatkozó, ügydöntõ országos népszavazásra bocsátandó kérdésrõl és a népszavazás idõpontjáról az Országgyûlés az Alkotmány 79. §-ában rendelkezett, ezért az ebben az alkotmányos szakaszban foglalt kérdés kiegészítésérõl, megváltoztatásáról is csupán az Országgyûlés mint alkotmányozó hatalom dönthet. Az Alkotmány 79. § megalkotásával ugyanis az Országgyûlés mint alkotmányozó hatalom az Alkotmány 28/C. § (2) és (4) bekezdéseihez, a 30/A. § (1) bekezdése d) pontjához, valamint a Ve. és az Nsztv. több rendelkezéséhez képest eltérõ szabályokat fogalmazott meg. Az Alkotmány változtatása az alkotmányozó hatalom felelõsségi körébe tartozik. Speciális alkotmányi rendelkezés megalkotásával és annak azonnali hatályba léptetésével az alkotmányozó hatalom ténylegesen kizárta, hogy az Alkotmánybíróság a Ve. 130. §-ában biztosított jogkörében eljárjon. Az Alkotmány 79. §-ában foglalt népszavazási kérdést az OVB nem hitelesíthette és a választópolgárok sem élhettek a Ve.-ben biztosított jogorvoslati lehetõséggel. [14/2003. (IV. 9.) AB végzés, ABK 2003. április, 273.] A fenti indokok alapján a kérdésben népszavazás nem tartható, ezért az Alkotmánybíróság a 22/2003. (I. 30.) OVB határozatot helybenhagyta. Az Alkotmánybíróság, figyelemmel az OVB határozat ben való megjelenésére, elrendelte e határozatának a ben való közzétételét. Dr. Holló András s. k., az Alkotmánybíróság elnöke Dr. Bagi István s. k., Dr. Bihari Mihály s. k., alkotmánybíró alkotmánybíró Dr. Czúcz Ottó s. k., Dr. Erdei Árpád s. k., alkotmánybíró alkotmánybíró Dr. Harmathy Attila s. k., Dr. Kiss László s. k., alkotmánybíró alkotmánybíró Dr. Kukorelli István s. k., Dr. Strausz János s. k., elõadó alkotmánybíró alkotmánybíró Dr. Tersztyánszkyné dr. Vasadi Éva s. k., alkotmánybíró Alkotmánybírósági ügyszám: 127/H/2003. 2003/122. szám Az Alkotmánybíróság 49/2003. (X. 27.) AB határozata A MAGYAR KÖZTÁRSASÁG NEVÉBEN! Az Alkotmánybíróság jogszabály alkotmányellenességének utólagos vizsgálatára és megsemmisítésére irányuló indítványok és bírói kezdeményezések tárgyában meghozta a következõ határozatot:

Source: https://magyarkozlony.hu/hivatalos-lapok/cfeeb7a0127c32c77a481c8b320eaddade6afa24/dokumentumok/5a94e6ac2d156ac14c1547e12451c78db61cf32b/letoltes